दिल्ली में आज मौसम का सबसे सर्द दिन  
दिल्ली में आज इस मौसम का सबसे ठंडा दिन है और यहां पारा 4.7 डिग्री पर चला गया, जो सामान्य से तीन डिग्री कम है।
पूरे उत्तर भारत में ठंड बढ़ती जा रही है। राजधानी दिल्ली समेत पूरे उत्तर भारत में पारे में गिरावट दर्ज की गई। दिल्ली में आज इस मौसम का सबसे ठंडा दिन है और यहां पारा 4.7 डिग्री पर चला गया, जो सामान्य से तीन डिग्री कम है। वहीं पंजाब में अमृतसर सबसे ज्यादा ठंड पड़ रही है।  हरियाणा के हिसार में भी पारा 2.6 डिग्री पर चला गया है। राजस्थान के चुरू में तो कल 1.7 डिग्री तापमान दर्ज किया गया।  मौसम विभाग के मुताबिक अगले कुछ दिनों तक दोपहर में धूप निकलेगी, लेकिन सुबह और शाम के वक्त ठंड जारी रहेगी, साथ ही कोहरे से भी लोगों को दो चार होना पड़ेगा।